****

**REPUBLIKA HRVATSKA**

**Općina Šandrovac**

KLASA: 024-02/24-01/1

URBROJ: 2103-15-01-24-2

Šandrovac, 12. siječnja 2024.

***Z A P I S N I K***

***sa 24. sjednice Općinskog vijeća općine Šandrovac održane dana 12.01.2024.g. sa početkom u 18,00 sati na adresi Bjelovarska 6, 43227 Šandrovac,***

***1. kat. prostorija vijećnice.***

***Prisutni članovi Općinskog vijeća***

1. *Stjepan Kos*
2. *Katarina Blažeković*
3. *Željko Đipalo*
4. *Želimir Gluščić*
5. *Nikola Halapa*
6. *Damir Husnjak*
7. *Slaven Kurtak*
8. *Nikola Radonić*
9. *Goran Solar*
10. *Igor Škudar*

***Ostali prisutni****:*

*1. Dario Halauš -- općinski načelnik Općine Šandrovac*

*2. Ivana Fočić – pročelnica Jedinstvenog upravnog odjela Općine Šandrovac*

*3. Sandra Sedlanić- zapisničar, administrativni referent JUO Općine Šandrovac*

*Predsjednik Općinskog vijeća Općine Šandrovac Slaven Kurtak pozdravio je sve prisutne, utvrdio da je na sjednici prisutno 10 vijećnika te da je kvorum na današnjoj sjednici Općinskog vijeća općine Šandrovac potvrđen. Predsjedavajući je predložio sljedeći*

***Dnevni red 24. sjednice Općinskog vijeća općine Šandrovac:***

1. Aktualni sat,
2. Usvajanje zapisnika sa 23. sjednice Općinskog vijeća Općine Šandrovac,
3. Rasprava o Izvješću o provjeri formalnih uvjeta i popisu važećih kandidatura za izbor članova Savjeta mladih općine Šandrovac
4. Donošenje Odluke o izboru članova Savjeta mladih Općine Šandrovac
5. Donošenje Odluke o odobrenju sredstava Dječjem vrtiću Šandrovac za nabavu nefinancijske imovine

*Dnevni red usvojen je jednoglasno sa 10 glasova ZA od strane vijećnika Općinskog vijeća Općine Šandrovac. Zatim se prešlo na raspravljanje pojedinih točki Dnevnog reda 24. sjednice Općinskog vijeća Općine Šandrovac.*

***Točka 1***

***Aktualni sat***

***Točka 2.***

***Usvajanje zapisnika sa 23. sjednice Općinskog vijeća Općine Šandrovac.***

*U trenutku glasanja bilo je prisutno 10 vijećnika Općinskog vijeća općine Šandrovac, te je Zapisnik sa 23. sjednice Općinskog vijeća usvojen sa 10 glasova ZA od strane vijećnika Općinskog vijeća općine Šandrovac.*

***(*KLASA: 024-02/23-01/45, URBROJ:2103-15-01-23-1 od 14.12.2023)**

***Točka 3.***

***Rasprava o Izvješću o provjeri formalnih uvjeta i popisu važećih kandidatura za izbor članova Savjeta mladih općine Šandrovac***

Na temelju članka 4. Odluke o osnivanju Savjeta mladih Općine Šandrovac (“Općinski glasnik općine Šandrovac” broj 08/2023”) Povjerenstvo za izbor i imenovanje Općine Šandrovac sastalo se dana 05.01.2024. godine u 11,00 sati u vijećnici Općine Šandrovac, Bjelovarska 6, 43227 Šandrovac te sastavilo Izvješće o provjeri formalnih uvjeta i popis važećih kandidatura za izbor članova Savjeta mladih općine Šandrovac (KLASA: 024-02/23-01/43, URBROJ: 2103-15-01-24-3 od 05.01.2024).

Sukladno članku 7. Odluke o osnivanju Savjeta mladih Općine Šandrovac (“Općinski glasnik općine Šandrovac” broj 08/2023”) Povjerenstvo za izbor i imenovanje Općine Šandrovac podnosi Općinskom vijeću Općine Šandrovac Izvješće o provjeri formalnih uvjeta i Popis važećih kandidatura, koje su članovi općinskog vijeća Općine Šandrovac primili su dnevni red i materijale. Općinsko vijeće Općine Šandrovac na prvoj sjednici nakon objave popisa važećih kandidatura raspravlja izvješće o provjeri formalnih uvjeta u smislu članka 8. Javnog poziva za podnošenje prijedloga kandidata za izbor članova Savjeta mladih Općine Šandrovac (KLASA: 024-02/23-01/42, URBROJ: 2103-15-03-23-1 od 13.12.2023.). Izvješće o provjeri formalnih uvjeta i Popis važećih kandidatura javno su objavljeni na web stranici Općine Šandrovac www.sandrovac.hr.

Savjet mladih Općine Šandrovac (u nastavku teksta: Savjet) je savjetodavno tijelo Općine Šandrovac, koje promiče i zagovara prava, potrebe i interese mladih u cilju njihovog sudjelovanja i odlučivanja o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih općine Šandrovac.

Savjet ima pet (5) članova uključujući predsjednika i zamjenika predsjednika, koje bira Općinsko vijeće Općine Šandrovac. U Savjet se biraju mladi koji u trenutku podnošenja kandidature za članstvo u Savjetu imaju od navršenih petnaest (15) do navršenih trideset (30) godina života te koji imaju prebivalište ili boravište na području Općine Šandrovac.

Mandat članova Savjeta počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Općinskog vijeća Općine Šandrovac sukladno odredbama zakona kojim se uređuje lokalna i područna (regionalna) samouprava.

Postupak izbora članova Savjeta mladih općine Šandrovac pokrenulo je Općinsko vijeće općine Šandrovac javnim pozivom koji je objavljen na web stranici općine Šandrovac [www.sandrovac](http://www.sandrovac).hr dana 13.12.2023. godine (KLASA: 024-02/23-01/42, URBROJ: 2103-15-03-23-1 od 13.12.2023.).

Rok za podnošenje prijedloga kandidata je bio 20 dana od dana objave javnog poziva od dana objave javnog poziva na mrežnim stranicama Općine Šandrovac [www.sandrovac.hr](http://www.sandrovac.hr) odnosno od 13. prosinca 2023. do 02. siječnja 2024. godine

Kandidature za članove Savjeta temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje 5 mladih).

U roku je stigla jedna kandidatura 28.12.2023. (KLASA: 024-02/24-01/43, URBROJ: 2103-15-01-24-2 od 28.12.2023.). U skladu sa Odlukom o osnivanju Savjeta mladih Općine Šandrovac, Povjerenstvo za izbor i imenovanje Općine Šandrovac na svojoj 1. sjednici održanoj dana 05. siječnja 2024. godine, otvorilo je i razmotrilo pristiglu prijavu kandidatura te obavilo provjeru formalnih uvjeta prijavljenih kandidata.

Povjerenstvo za izbor i imenovanje Općine Šandrovac utvrđuje da su kandidature važeće i da predloženi kandidati ispunjavaju formalne uvjete za člana Savjeta mladih općine Šandrovac te je utvrdilo:

**Popis važećih kandidatura za izbor članova Savjeta mladih općine Šandrovac**

|  |  |  |  |
| --- | --- | --- | --- |
| **Redni broj** | **Ime i prezime kandidata** | **Datum rođenja** | **Predlagatelj** |
| 1. | **PETAR ŠPORČIĆ** | **22.03.2003.** | Hrvatska socijalno- liberalna stranka HSLS |
| 2. | **TIBOR SLOBODNJAK** | **07.05.2005.** | Hrvatska socijalno- liberalna stranka HSLS |
| 3. | **MANUEL HUSNJAK** | **12.11.2001.** | Hrvatska socijalno- liberalna stranka HSLS |
| 4. | **PATRICIJA SEVEROVIĆ** | **16.09.2004.** | Hrvatska socijalno- liberalna stranka HSLS |
| 5. | **LOVRO PLEŠKO** | **05.04.2006.** | Hrvatska socijalno- liberalna stranka HSLS |

***Točka 4.***

***Donošenje Odluke o izboru članova Savjeta mladih Općine Šandrovac***

Nakon rasprave o izvješću o provjeri formalnih uvjeta, Općinsko vijeće Općine Šandrovac s popisa važećih kandidatura javnim glasovanjem bira članove Savjeta. Kako pitanja i prijedloga nije bilo, Predsjedavajući je Odluku o izboru članova Savjeta mladih Općine Šandrovac dao na usvajanje. U trenutku glasanja bilo je prisutno 10 vijećnika Općinskog vijeća Općine Šandrovac, te je Odluka o izboru članova Savjeta mladih Općine Šandrovac usvojena sa 10 glasova ZA od strane vijećnika Općinskog vijeća općine Šandrovac.

**(KLASA: 024-02/24-01/1, URBROJ: 2103-15-03-24-3 od 12.01.2024.)**

Rezultati izbora za članove Savjeta objaviti će se se u “Općinskom glasniku općine Šandrovac”, na mrežnim stranicama Općine Šandrovac, [www.sandrovac.hr](http://www.sandrovac.hr), te u sredstvima javnog priopćavanja.

**(KLASA: 024-02/24-01/1, URBROJ: 2103-15-03-24-4 od 12.01.2024.)**

***Točka 5.***

***Donošenje Odluke o odobrenju sredstava Dječjem vrtiću Šandrovac za nabavu nefinancijske imovine***

U trenutku glasanja bilo je prisutno 10 vijećnika Općinskog vijeća Općine Šandrovac te je Odluka o odobrenju sredstava Dječjem vrtiću Šandrovac za nabavu nefinancijske imovine usvojena jednoglasno sa 10 glasova ZA od strane vijećnika Općinskog vijeća općine Šandrovac.

**(KLASA: 402-07/24-01/1,URBROJ:2103-15-01-24-1 od 12.01.2024.**

***Završeno u 18,28h***

*Zapisničar*

*Sandra Sedlanić*

*Općinsko vijeće općine Šandrovac*

*Predsjednik općinskog vijeća*

*Slaven Kutak*

**DOSTAVITI:**

1. OPĆINA ŠANDROVAC